Weder semmer am halbi 6i ufgschtande zum go s'Auto hole und hend das uf di 9ni zurgbrocht. Denne hemmer de Bus nach Honolulu gno und send döte Downtown go aluege, wobi das ned wörkli speziell gsi esch. Nacher semmer zrug und an Waikiki Beach, womer d'Mirjeta atroffe hend, wo met  ois in San Diego id Schuel esch. Und denne esch ois no öpis loschtigs passiert: Wie emmer hetts öberall asiatischi Tourischte gha wo Föteli gmacht hend. Denne esch eini zu ois cho, und mer hend gmeint si frogt ois öb mer es Föteli vo ehre mache. Aber nei, si het welle es Föteli met ois zäme mache! Die het wohl denkt mer send waschächti Hawaiianer *g* Go Znacht ässe semmer denne i de Cheescake Factory, esch meega fein gsi. Am Obig semmer weder in Zanzabar Club in Usgang, erschtuundlicherwiis hends ois ine  glo, leider esch aber chli langwilig gsi, drum semmer ned allzu spot go schlofe.